fi id fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo cs fi fi fi fi fi cs fi fi fi fi fi fi fi fi fi fi fi de fi fi fi fi fi cs fi fi fi fi fi fi fi fi fi fi en fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi es fi
Valun alle tulee kaikenmoista tavaraa, jota on viime viikot laitettu paikoilleen. Ensin tasoitettiin ja tärytettiin pohja ja laitettiin laserilla vaateriin. Sitten saatiin viemäriputkitukset ja radonputki paikoilleen. Radonputki kiertää yhtenä lenkkinä noin puolentoista metrin päässä seinästä ihan sepelin pinnassa. Finnfoam-eristeitä tulee neljään kerrokseen, joista kaksi on paikoillaan ja välissä LVIS-asentajamme kävi asentamassa kylmät vesiputket. Hänellä on leikkuri, jolla eristelevyihin saa leikattua putkiurat. Takan korvausilmaputki ja saunan kiukaan korvausilmaputki ovat paikoillaan nekin. Kurasyöpön kaivon paikkaa kodinhoitohuoneessa jouduttiin säätämään sivuun, eristeet kuumaleikkurilla auki ja kaivon vaihto vaakakaivoksi oikeaan kohtaan ja sitten eristeet uretaanilla takaisin paikalleen. Pieni mittavirhe oli tullut putkia laittaessa, ne on hankalia kohdistaa vaikka väliseinien paikat hirsissä onkin näkyvissä.
Lattialämmityskomponentit tulee Warmialta, sitä ennen on asennettava vielä lämpimät vesiputket, viimeinen eristekerros ja keittiön saarekkeen sähköputkitukset. Sähköputkituksia ei saa laittaa eristeiden väliin, joten putket tulee betonia vasten. Tällöin sähkökaapelit pääsevät jäähtymään. Onhan tuossa aika monta kerrosta eristettä, mutta nykyään hirsitaloon onkin laitettava ala- ja yläpohjan eristettä reilusti kompensoimaan sitä, ettei seinissä ole eristettä ollenkaan. Ainakin laskennallisesti.
Yhtä olohuoneen kantavista tolpista jouduttiin välipuuhana suoristamaan, se kun oli hieman vinossa. Operaatio onnistui niin, että tolppa otettiin pois paikoiltaan ja passattiin oikeaan kohtaan. Viimeisimpänä seinien viereen on niitattu irroituskaista, joka estää betonin tarttumisen hirsiseinään ja lattian betoni jää kelluvaksi laataksi. Betoni kuitenkin kutistuu kuivuessaan ja hirren ja betonin väliin jäävä rako tiivistetään myöhemmin tiivistysmassalla. Radonkaistaan on työmaan temmellyksessä tullut reikiä, jotka paikataan.
Ihan lopuksi raudoitukset asetellaan koko alueelle ja reunoille tulee vahvikkeet, jotta erityisesti lattian nurkat eivät käyristyisi ylös kuivuessaan ennen kuin betoni on saavuttanut riittävän lujuuden. Seinät suojataan muovittamalla. Vielä on siis vähän matkaa valuun!
at kesäkuuta 19, 2018 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: eristäminen, lattiavalu, pohjatyöt, vesiputket
Talossa kun on vielä melkoisesti nikkaroimista jäljellä, ajattelimme päästä tässä kohta hiukan helpommalla piharakennuksen kanssa. Haaveissa on rakentaa joskus autokatos, jonka yhteydessä on varastotila. Mutta sille ei ole nyt siivua budjetissa eikä haettuna vielä rakennuslupaakaan. Niinpä tilasimme valmisvaraston, joka on yhdistetty varasto ja puuliiteri.
Pohja valmisteltiin niin, että maa tasoitettiin ensin kaivinkoneella, kivet poistettiin ja tuotiin täytemaata. 20 pilariharkkoa valettiin betonilla umpeen edellisenä päivänä. Harkkojen päälle leikattiin palat talotiivisteestä estämään kosteuden nousemista harkosta liiterin rakenteisiin. Pohja tasoiteltiin vielä haravalla, tärytettiin, laitettiin suodatinkangas, päälle sepeliä ja harkot paikoilleen. Tällaisen piharakennuksen on oltava tarpeeksi kaukana talosta, joten mittasimme että vaadittu etäisyys jää ja varasto onkin nyt 10 metrin päässä talosta.
Harkkojen laitto oli vielä vaiheessa kun kuljetus saapui, mutta kuljettaja odotti kunhan saimme harkot aseteltua ja hän auttoi myös säätämään liiteriä nostettaessa kohdilleen. Rakennus siirrettiin siis nosturilla suoraan valmiiksi paikoilleen. Kätevää! Liiteri on kyllä todella nätti. Se on pohjamaalissa, joten maalaaminen ja katon pellitys ovat ainoat jutut, mitä tälle rakennukselle tarvitsee tehdä. Piha-Tuuri toimittaa myös kattopellit valmiiksi asennettuna, mutta emme olleet tilausvaiheessa varmoja tuleeko varastoon sama pelti kuin talossa vai joku muu.
at kesäkuuta 05, 2018 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: piharakennus, puuliiteri, valmis piharakennus
Uudemmat tekstit Vanhemmat tekstit Etusivu
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
►  elokuuta 2022 (2)
►  toukokuuta 2022 (2)
►  huhtikuuta 2022 (1)
►  maaliskuuta 2022 (2)
►  helmikuuta 2022 (1)
►  joulukuuta 2021 (2)
►  marraskuuta 2021 (2)
►  lokakuuta 2021 (2)
►  syyskuuta 2021 (3)
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
►  joulukuuta 2020 (2)
►  marraskuuta 2020 (2)
►  lokakuuta 2020 (1)
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
►  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
►  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
►  marraskuuta 2018 (2)
►  lokakuuta 2018 (2)
►  syyskuuta 2018 (3)
►  elokuuta 2018 (2)
►  heinäkuuta 2018 (2)
▼  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
►  helmikuuta 2018 (7)
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
►  huhtikuuta 2017 (5)
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.